sagorsarker/bangla-wikipedia huggingface dataset:
ডোরেমন: নোবিতা অ্যান্ড দ্য গ্যালাক্সি সুপার-এক্সপ্রেস

নোবিতা অ্যান্ড দ্য গ্যালাক্সি সুপার-এক্সপ্রেস বা Doraemon: Nobita and the Galaxy Super-express হলো ১৯৯৬ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও অ্যানিমে সিরিজ ডোরেমনের উপর ভিত্তি করে রচিত। চলচ্চিত্রটি ২ মার্চ ১৯৯৬ সালে জাপানে মুক্তি লাভ করে।
ডোরেমন, নোবিতা ও তার বন্ধুরা দ্বাবিংশ শতাব্দীর গ্যালাক্সিতে এক ট্রেন ভ্রমণে বের হয়। তারা বিভিন্ন গ্রহতে অবস্থিত পার্কে ঘোরে। তবে শেষে এক দস্যুদল বারবার আক্রমণ করে। কিন্তু নোবিতাসহ বাকি সবাই মিলে তাদের হারিয়ে দেয়।
ডগ বলিঙ্গার

ডগলাস আরউইন বলিঙ্গার (জন্ম ২৪ জুলাই ১৯৮১) সিডনির বকহাম হিলস এলাকায় জন্মগ্রহণকারী পেশাদার ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ডগ বলিঙ্গার প্রথম-শ্রেণীর কাউন্টি ক্রিকেটে কেন্টের পক্ষে খেলছেন। তিনি মূলতঃ বামহাতি ফাস্ট বোলার। পাশাপাশি বামহাতে ব্যাটিংয়েও তিনি পারদর্শী।
ব্যক্তিগত জীবনে বিবাহিত ডগ বলিঙ্গার ১১ এপ্রিল, ২০০৮ তারিখে ওলংঅংয়ে টিগ্যান সাদারল্যান্ডকে বিয়ে করেন। এ দম্পতির স্কাই নাম্নী এক কন্যা রয়েছে।
২০০২-০৩ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে তার অভিষেক ঘটে। ২০০৪-০৫ মৌসুমে অনুষ্ঠিত আইএনজি কাপের খেলায় সাউথ অস্ট্রেলিয়ার বিপক্ষে হ্যাট্রিক করেন। এ ইনিংসের পর ২০ খেলায় ২৮.৩২ গড়ে ২৭ উইকেট নিলে অস্ট্রেলীয় নির্বাচকমণ্ডলী ভারতে অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য ৩০-সদস্যের প্রাথমিক তালিকায় তাকে অন্তর্ভুক্ত করেন।
১ মে, ২০০৯ তারিখে আবুধাবির শেখ জায়েদ স্টেডিয়ামে পাকিস্তানের বিপক্ষে প্রথমবারের মতো পাঁচ উইকেট লাভ করেন। ৩৫ রানে ৫ উইকেট নিয়ে খেলায় তিনি ম্যান অব দ্য ম্যাচের পুরস্কার পান। গৌহাটিতে ভারতের বিপক্ষে ৬ষ্ঠ ওডিআইয়ে চার উইকেট নিয়েও তিনি এ সম্মাননা লাভের অধিকারী হন। ৩ জানুয়ারি, ২০০৯ তারিখে সিডনি ক্রিকেট গ্রাউন্ডে সফরকারী দক্ষিণ আফ্রিকা দলের বিপক্ষে তৃতীয় টেস্টে তার অভিষেক ঘটে।
আন্তর্জাতিক ক্রিকেটে আসা-যাওয়ার পাল্লায় পড়ে নভেম্বর-ডিসেম্বর, ২০০৯ সালে তিনি পুনরায় প্রথম একাদশে অন্তর্ভুক্ত হন। দলের শীর্ষস্থানীয় বোলার বেন হিলফেনহফ ও পিটার সিডলের আঘাতপ্রাপ্তিই এর প্রধান কারণ। অ্যাডিলেডে সফরকারী ওয়েস্ট ইন্ডিজের বিপক্ষে পাঁচ উইকেট পান। এ ধারাবাহিকতা অক্ষুণ্ন রেখে তৃতীয় ও চূড়ান্ত টেস্টে প্রথম ইনিংসে তার নিজস্ব সেরা ৫/৭০সহ খেলায় ৮/১৪১ পান।
২১ জানুয়ারি, ২০১১ তারিখে হোবার্টে ইংল্যান্ডের বিরুদ্ধে অনুষ্ঠিত ওডিআইয়ে নিজস্ব সর্বোচ্চ ৩০ রান করেন। নবম উইকেটে শন মার্শের সাথে রেকর্ডসংখ্যক রান করেন। বোলিংয়ে নেমে ৪/২৮ লাভ করেন ও দলকে ৪৬ রানের জয় এনে দেন।
২০১১ সালের ক্রিকেট বিশ্বকাপে গোড়ালিতে আঘাতপ্রাপ্তির কারণে অংশ নিতে পারেননি ও দেশে ফিরে আসতে বাধ্য হন।
মহিমাগঞ্জ ইউনিয়ন

মহিমাগঞ্জ ইউনিয়ন বাংলাদেশের গাইবান্ধা জেলার একটি প্রশাসনিক এলাকা।
মহিমাগঞ্জ রংপুর বিভাগের গাইবান্ধা জেলার গোবিন্দগঞ্জ উপজেলার অন্তর্গত। এটি গোবিন্দগঞ্জ উপজেলার অন্যতম একটি ইউনিয়ন। এটি গোবিন্দগঞ্জ উপজেলা হতে ১২ কিলোমিটার পূর্বে অবস্থিত। মহিমাগঞ্জের উত্তর-পূর্বে সাঘাটা উপজেলা ও বাঙ্গালী নদী দিয়ে বেষ্টিত এবং দক্ষিণে সোনাতলা উপজেলা। এর আয়তন ২৩.৯৩ বর্গ কিলোমিটার।
কালের সাক্ষী বহণকারী বাঙ্গালী নদীর তীরে গড়ে ওঠা এক ঐতিহ্যবাহী অঞ্চল হলো মহিমাগঞ্জ। অতীতে মহিমাগঞ্জ ছিলো একটি সুপ্রসিদ্ধ ব্যবসা কেন্দ্র; এখানে প্রায় ১০/১৫টি পাট গোডাউন ছিল, ফলে দূর-দূরান্তের চাষীরা মহিমাগঞ্জে পাট বিক্রি করতেন। ঊনবিংশ শতাব্দির আশির দশক পর্যন্ত মহিমাগঞ্জ রেল স্টেশন থেকে দেওয়ানতলা পর্যন্ত একটা পরিত্যক্ত রেল লাইন দেখা গেছে। দেওয়ানতলা বাঙ্গালী নদীর তীরবর্তী মারোয়াড়ীদের বিশাল পাট গোডাউন ও অন্যান্য ব্যবসা কেন্দ্র ছিল। দেশের বিভিন্ন স্থান থেকে নদী পথে বিভিন্ন ব্যবসায়ী ও চাষীরা পাট, ধান, গম ইত্যাদি ফসল মারোয়াড়ীদের নিকট বিক্রয় করতেন এবং মারোয়াড়ী ব্যবসায়ী সেই সকল পণ্য বৃহৎ আকারে দেশের বিভিন্ন বড় বড় শহরে রেল যোগে চালান দিতেন।
মহিমাগঞ্জের প্রাচীন নাম ছিল 'খড়িয়া বাঁধা'। লালমনিরহাট জেলার কাকিনা রাজার পরগনার আওতায় ছিল এই মহিমাগঞ্জ। রাজা মহিমা রঞ্জন রায় চৌধুরী নিজের নামানুসারে খড়িয়াবাঁধার নাম পরিবর্তন করে নাম রাখেন 'মহিমাগঞ্জ'।
এ ইউনিয়নে মৌজা সংখ্যা ১১টি ও গ্রাম সংখ্যা ১২টি। গ্রামগুলো হলোঃ
২০১১ সালের আদমশুমারী অনুসারে মহিমাগঞ্জ ইউনিয়নের জনসংখ্যা প্রায় ৩৯,২৩০ জন (পুরুষ: ১৯,৬৭৫ এবং মহিলা: ১৯,৫৫৫); প্রতি বর্গকিলোমিটারে ১,৬৩৯ জন লোক বাস করে।
শিক্ষার হার প্রায় ৭৭%।
প্রধান কৃষিজ ফসলের মধ্যে রয়েছে ধান, পাট ও আঁখ।
গাইবান্ধা জেলার গোবিন্দগঞ্জ উপজেলায় অবস্থিত শিল্প এলাকা মহিমাগঞ্জ। গাইবান্ধা জেলার একমাত্র ভারী শিল্প রংপুর চিনি কল লিমিটেড মহিমাগঞ্জের প্রাণকেন্দ্রে অবস্থিত। এছাড়াও গাইবান্ধা জেলার অন্যতম ২টি ভারী শিল্প প্রতিষ্ঠান প্রধান গ্রুপ ও নেহান গ্রুপ এর সহযোগী আরও ৫টি অত্যাধুনিক প্রযুক্তি সম্পন্ন অটোমেটিক রাইস মিল ও ২টি আধুনিক রাইস ব্রান অয়েল মিল রয়েছে। এছাড়াও ছোট বড় শিল্প কারখানা এবং গার্মেন্টস কারখানা রয়েছে।
হোম অ্যালোন ২: লস্ট ইন নিউ ইয়র্ক

হোম অ্যালোন ২: লস্ট ইন নিউ ইয়র্ক ১৯৯২ সালের মার্কিন ক্রিসমাস পরিবারিক কমেডি চলচ্চিত্র। চলচ্চিত্রটি রচনা এবং প্রযোজনা করেছেন জন হিউজেস এবং পরিচালনা করেছেন ক্রিস কলম্বাস। এটি হোম অ্যালোন(ধারাবাহিক)'র দ্বিতীয় চলচ্চিত্র এবং "হোম অ্যালোন"-এর ধারাবাহিক। প্রধান চরিত্র ম্যাকোলে কুলকিন, ক্যাভিন ম্যাককালিস্টার চরিত্রে অভিনয় করেন, এছাড়াও অন্যান্য চরিত্রে ছিলেন জো পেসি, ড্যানিয়েল স্টার্ন. জন হেয়ার্ড, টিম কারি, ক্যাথারিন ও'হারা প্রমুখ।
চলচ্চিত্রটি শুরুতেই ২,২২২ প্রেক্ষাগৃহে প্রায় $৩১.১ মিলিয়ন ব্যবসা করে, যা গড়ে প্রতি সাইটে প্রায় $১৪,০০৮। যেখানে এটি "হোম অ্যালোন"-কে ছাড়িয়ে যায়। মার্কিন যুক্তরাষ্ট্রে $১৭৩,৫৮৫,৫১৬ এবং বিশ্বব্যাপী সর্বমোট $৩৫৮,৯৯৪,৮৫০ আয় করে।
ঢেকীয়াজুলি

ঢেকীয়াজুলি (; ) অসমের শোণিতপুর জেলায় অবস্থিত একটি অঞ্চল।
ঢেকীয়াজুলির স্থানাঙ্ক হচ্ছে । অঞ্চলটি সাগরপৃষ্ঠ থেকে ১০০ মিটার উচ্চতায় অবস্থিত। অঞ্চলটির আশেপাশে বহুসংখ্যক চা-বাগান রয়েছে। তাছাড়াও অঞ্চলটি ওরাং জাতীয় উদ্যানের সমীপবর্ত্তী।
২০১১ সনের জনগননা অনুযায়ী ঢেকীয়াজুলির মোট জনসংখ্যা ১৯,৭৪৩ জন। এখানকার জনসংখ্যার মোট ৫৩% পুরুষ ও ৪৭% মহিলা। গড় সাক্ষরতার হার ৭৪%। পুরুষ ও মহিলার পৃথকভাবে গড় সাক্ষরতার হার ৫৯.৫% ও ৬৯%। ঢেকীয়াজুলির মোট জনসংখ্যার ১০% ছয় বৎসরের নিম্নে।
ঢেকীয়াজুলি তেজপুর লোকসভা সমষ্টির অন্তর্গত।
আরব বিশ্ব

আরব বিশ্ব ( "আল্-আলাম্ আল্-আরবি"; আনুষ্ঠানিকভাবেঃ "আল্-ওয়াতন্ আল্-আরবি"), বা আরব রাষ্ট্র (আরব রাষ্ট্রসমূহ) ( "আল্-উম্মাহ আল্-আরবিয়াহ"), আরব লীগের ২২টি আরবি-ভাষী দেশের সংজ্ঞা।
যেসকল দেশ ইসলাম ধর্ম প্রধান এবং ভাষা আরবি, সেসকল দেশ আরব দেশ। মধ্যপ্রাচ্যে অবস্থিত হলেও ইরান, ইসরাইল, তুরস্ক আরব দেশ নয়, কারণ এদের ভাষা যথাক্রমে ফার্সি, হিব্রু এবং তুর্কি
পাকিস্তান নৌবাহিনী

পাকিস্তান নৌবাহিনী (; ) (রিপোর্টিং নাম: পিএন) পাকিস্তান সশস্ত্র বাহিনীর নৌ যুদ্ধ শাখা, পাকিস্তানের আরব সাগর বরাবর তটরেখা, এবং গুরুত্বপূর্ণ বেসামরিক বন্দর এবং সামরিক ঘাঁটি প্রতিরক্ষার দায়িত্ব পালন করে থাকে। ১৯৪৭ সালে পাকিস্তান স্বাধীন হবার পর পাকিস্তান নৌবাহিনী আবির্ভূত হয়। প্রতিবছর ৮ সেপ্টেম্বর ১৯৬৫ সালের ভারত-পাকিস্তান যুদ্ধের স্মরণে নৌবাহিনী দিবস পালিত হয়।
পাকিস্তান নৌবাহিনীর বর্তমান এবং প্রধান উদ্দেশ্য হলো দেশে এবং বিদেশে পাকিস্তানের অর্থনৈতিক এবং সামরিক স্বার্থ রক্ষা করা এবং সামরিক অনুশীলন ও কূটনীতির মাধ্যমে পাকিস্তান সরকারের প্রতিরক্ষা নীতি বাস্তবায়ন করা। ২১ শতকে, পাকিস্তান নৌবাহিনী সীমিত আকারে বিদেশী অপারেশনের উপর গুরুত্ত্ব দিয়েছে এবং পাকিস্তান এন্টার্কটিক প্রোগ্রাম প্রতিষ্ঠায় একটি গুরুত্বপূর্ণ ভূমিকা পালন করেছে।পাকিস্তান কোস্ট গার্ড, পাকিস্তান মেরিন এবং নৌবাহিনীর আধা-সামরিক যুদ্ধ বিভাগ পাকিস্তান নৌবাহিনীকে সহযোগিতা করে থাকে।
১৯৪৭ সালের ১৪ আগস্ট পাকিস্তানের স্বাধীনতা দিবসে পাকিস্তান নৌবাহিনী আত্মপ্রকাশ করে। দেশ বিভাগের সময় সশস্ত্র বাহিনী পুনর্গঠন কমিটি (AFRC) রাজকীয় ভারতীয় নৌবাহিনীকে ভারত ও পাকিস্তানের মধ্যে বিভক্ত করে দেয়।
পাকিস্তান নৌবাহিনী প্রধান (চার-তারকা অ্যাডমিরাল) পাকিস্তানের "জাতীয় নিরাপত্তা পরিষদ" এবং "ন্যাশনাল কমান্ড অথরিটির" সবচেয়ে সিনিয়র এবং ঊর্ধ্বতন সদস্য। নৌবাহিনী প্রধান দেশটির সমুদ্র প্রতিরক্ষার কাজে দায়বদ্ধ থাকেন।
পাকিস্তান নৌবাহিনীর জাহাজ শ্রেণীর একটি তালিকা:
ক্বারিন

ক্বারিন () হল মানব প্রজাতির সঙ্গে সহাবস্থানকারী জ্বিন যা প্রতিটি মানুষের সঙ্গে সার্বক্ষণিক অবস্থান করে| এর কাজ হল মানুষকে খারাপ কাজে প্রভাবিত ও উদ্বুদ্ধ করা।
“তোমাদের প্রত্যেককে জিনদের মধ্য হতে একজন সঙ্গী দেয়া হয়েছে।” সাহাবাগণ জিজ্ঞাসা করলেন, “এমনকি আপনাকেও ইয়া আল্লাহর রাসুল ? তিনি বলেনঃ এখন সে আমাকে শুধু ভাল করতে বলে।”
“মৃত্যুযন্ত্রণানিশ্চিতই আসবে। এ থেকেইতো তুমি টালবাহানা করতে। এবং শিঙ্গায় ফুঁৎকার দেয়া হবে এটা হবে ভয় প্রদর্শনের দিন। প্রত্যেক ব্যক্তি আগমন করবে। তার সাথে থাকবে চালক ও কর্মের সাক্ষী।তুমি তো এই দিন সম্পর্কে উদাসীন ছিলে। এখন তোমার কাছ থেকে যবনিকা সরিয়ে দিয়েছি। ফলে আজ তোমার দৃষ্টি সুতীক্ষ্ন। তার সঙ্গী ফেরেশতা বলবেঃ আমার কাছে যে, আমলনামা ছিল, তা এই। তোমরা উভয়েই নিক্ষেপ কর জাহান্নামে প্রত্যেক কৃতঘ্ন বিরুদ্ধবাদীকে, যে বাধা দিত মঙ্গলজনক কাজে, সীমালঙ্ঘক, সন্দেহ পোষককে। যে ব্যক্তি আল্লাহর সাথে অন্য উপাস্য গ্রহণ করত, তাকে তোমরা কঠিন শাস্তিতে নিক্ষেপ কর। ‘ক্বারীন’ (তার সঙ্গী শয়তান) বলবেঃ হে আমাদের পালনকর্তা, আমি তাকে অবাধ্যতায় লিপ্ত করিনি। বস্তুতঃ সে নিজেই ছিল সুদূর পথভ্রান্তিতে লিপ্ত। আল্লাহ বলবেনঃ আমার সামনে বাকবিতন্ডা করো না, আমি তো পূর্বেই তোমাদেরকে আযাব দ্বারা ভয় প্রদর্শন করেছিলাম। আমার কাছে কথা রদবদল হয় না এবং আমি বান্দাদের প্রতি জুলুমকারী নই।
ক্ষুদে ঢেকিশাক

ক্ষুদে ঢেকিশাক বা পানিশাক (), (বৈজ্ঞানিক নাম: "Ceratopteris thalictroides") হচ্ছে "Ceratopteris" গণের একটি ফার্ন প্রজাতি।
ক্ষুদে ঢেকিশাকের পাতা দ্বিরূপ। নিচের পাতাগুলো বন্ধ্যা, এতে স্পোরাঞ্জিয়াম হয় না। উপরের দিকের উর্বর পাতায় স্পোরাঞ্জিয়াম সৃষ্টি হয়। স্পোরাঞ্জিয়াম আলাদা আলাদা থাকে অর্থাৎ সোরাস সৃষ্টি করে না। বন্ধ্যা পাতাগুলো আনুভূমিকভাবে বা কিছুটা শায়িত ধরনের হয়। উর্বর পাতাগুলো খাড়া বা উল্লম্বভাবে থাকে। উর্বর পাতার খণ্ডগুলো সরু হওয়ায় একে হর্ণ বা প্রশাখার মত দেখায়, অপরপক্ষে বন্ধ্যাপাতা চওড়া ধরনের হয়। পানিতে ভাসমান অবস্থায় জন্মিলে বন্ধ্যা পাতাগুলো বেশ প্রশস্ত ও বড় আকারের হয়।
ডোরেমন (১৯৮৬-এর ভিডিও গেম)

ডোরেমন হলো ১৯৮৬ সালের একটি ভিডিও গেম সফ্টওয়্যার, যা শুধুমাত্র জাপানে পারিবারিক কম্পিউটারের জন্য হাডসন সফ্ট দ্বারা তৈরি এবং প্রকাশিত হয়েছে। এটি ফুজিকো এফ. ফুজিওর ( হিরোশি ফুজিমোটোর কলম নাম) একই নামের জাপানি মাঙ্গা সিরিজের, যা পরে একটি অ্যানিমে সিরিজ এবং এশিয়ান ফ্র্যাঞ্চাইজিতে পরিণত হয়েছে । এটি ১৯৮৬ সালে মুক্তিপ্রাপ্ত দশম সেরা বিক্রিত ফেমিকম গেম ছিল, যা তার জীবদ্দশায় প্রায় ১,১৫০,০০০ কপি বিক্রি করেছিল। আর্কেডিয়া ২০০১ এবং ইপোচ ক্যাসেট ভিশনের জন্য তৈরি সংস্করণের পরে এটি ডোরেমন লাইসেন্সের জন্য তৈরি তৃতীয় গেম । যদিও গেমটি জাপানি ভাষা জ্ঞানহীন একজন খেলোয়াড়ের দ্বারা সম্পূর্ণরূপে খেলার যোগ্য, আরওএম অনুবাদক নিওকিড এবং স্কাই ইয়োশি গেমটির জন্য একটি ইংরেজি অনুবাদ প্যাচ প্রকাশ করেছেন কিন্তু উভয়ই সম্পূর্ণ আলাদা।
এই গেমটিতে ডোরেমনকে নোবিতা এবং তার বন্ধুদেরকে বাঁচাতে তিনটি ভিন্ন অধ্যায়ের মধ্য দিয়ে যেতে হবে, যারা সবাই অপহৃত হয়েছে। প্রতিটি বিশ্ব আসলে একটি ভিন্ন গেম যার নিজস্ব শৈলী এবং গেম প্লে সিস্টেম রয়েছে এবং এটি একটি ভিন্ন লিড ডিজাইনার দ্বারা ডিজাইন করা হয়েছে। প্রথম অধ্যায়টি একটি অ্যাকশন গেম যা একটি অগ্রগামীর মধ্যে ঘটে যা ক্রমাগত চারটি দিকে স্ক্রোল করে। দ্বিতীয় অধ্যায়টি একটি শ্যুটার গেম যা অনুভূমিক এবং উল্লম্ব উভয় দিকেই স্বয়ংক্রিয়ভাবে মন্দ ডেনের মধ্য দিয়ে স্ক্রোল করে। তৃতীয় অধ্যায়টি একটি জলজ অ্যাডভেঞ্চার গেম যেখানে প্রতিটি স্ক্রিন পরবর্তীকালে স্ক্রোল করে। প্রতিটি বিশ্ব শেষ পর্যন্ত একজন বসকে পরাজিত করে সম্পন্ন করতে হবে। তারপর প্লেয়ার পরবর্তী অধ্যায়ে অগ্রসর হবে, যতক্ষণ না তিনজন বসকে পরাজিত করা হয়। ডোরেমনের শক্তি এবং স্বাস্থ্য মিটার বাড়ানোর জন্য প্রতিটি অধ্যায়ে পাওয়ার-আপগুলি পাওয়া যেতে পারে।
আন্তঃসীমান্ত নদী

আন্তঃসীমান্ত নদী হল এমন ধরনের নদী যা অন্তত এক বা একাধিক দেশের রাজনৈতিক সীমান্ত অতিক্রম করে। এই সীমান্ত কোনো দেশের অভ্যন্তরস্থ সীমান্ত বা আন্তর্জাতিক সীমান্ত হতে পারে। বর্তমানে পৃথিবীতে প্রায় ২৬০টি আন্তঃসীমান্ত নদী রয়েছে। বাংলাদেশেও উল্লেখযোগ্য সংখ্যক আন্তঃসীমান্ত নদী রয়েছে যার বেশিরভাগই জাতীয় সীমান্ত অতিক্রম করেছে।
বাংলাদেশের আন্তঃসীমান্ত নদীর সংখ্যা প্রায় ৫৭ টি। প্রতিবেশি দেশ ভারত এবং মায়ানমার থেকে এই নদীসমুহ বাংলাদেশে প্রবেশ করেছে। জলতাত্ত্বিক এবং রাজনৈতিক উভয় দিক হতে এই নদীগুলো গুরুত্বপূর্ণ। একদিকে এই নদীগুলি পলি বহন করে এনে মোহনা এলাকায় নতুন ভূমির সৃষ্টি করে অন্যদিকে এই পলি নদীর তলদেশ ভরাট করছে যা বন্যা সংঘটনের জন্য অনেকাংশে দায়ী। এছাড়া পানি বণ্টনের ক্ষেত্রে আন্তর্জাতিক আইন মেনে না চলার কারণে ভারত ও বাংলাদেশের মাঝে দীর্ঘদিন ধরে রাজনৈতিক অস্থিরতা বিদ্যমান রয়েছে।
ভারত এবং বাংলাদেশের আন্তঃসীমান্ত নদীর সংখ্যা ৫৪টি যার মধ্যে শুধু গঙ্গা নদীর পানি বণ্টন চুক্তি রয়েছে। ১৯৯৬ সালের ১২ই ডিসেম্বর স্বাক্ষরিত এই চুক্তি অনুযায়ী প্রতি বছর ৩১শে জানুয়ারি থেকে ৩১শে মে এই সময়ে ফারাক্কায় প্রবাহিত পানির পরিমাপের ভিত্তিতে দুটো দেশের মধ্যে পানি বণ্টন হবে। ৩০ বছর মেয়াদি এ চুক্তি নবায়িত হবে দুটি দেশের সম্মতির প্রেক্ষিতে।
বাংলাদেশ মিয়ানমার আন্তঃসীমান্ত নদী
</div>
দ্গে-'দুন-ব্স্তান-'দ্জিন-র্গ্যা-ম্ত্শো

দ্গে-'দুন-ব্স্তান-'দ্জিন-র্গ্যা-ম্ত্শো () (১৮৫২-১৯১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।
দ্গে-'দুন-ব্স্তান-'দ্জিন-র্গ্যা-ম্ত্শো ১৮৫২ খ্রিষ্টাব্দে তিব্বতের আমদো অঞ্চলের ঝ্বা-দ্মার () নামক গ্রামে জন্মগ্রহণ করেন। তার পিতার নাম ছিল বান-য়ান () এবং মাতার নাম ছিল মা-গ্চিগ ()। কম বয়সে তাকে ঙ্গাগ-দ্বাং-ব্স্তান-'দ্জিন-র্গ্যা-ম্ত্শো () নামক তৃতীয় আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়স থেকে তিনি লা-মো-ব্দে-ছেন () বৌদ্ধবিহারে শিক্ষালাভ করেন এবং আট বছর বয়সে থার-শুল-দ্গে-'দুন-ছোস-স্ক্যোং-র্গ্যা-ম্ত্শো () নামক এক ভিক্ষুর নিকট শ্রমণের শপথ গ্রহণ করেন। দ্রুং-ছেন-শেস-রাব-র্গ্যা-ম্ত্শো () এবং স্তাগ-রি-রাব-'ব্যাম্স-পা-ব্লো-ব্জাং-ন্যি-মা () নামক দুই বৌদ্ধ ভিক্ষু এই সময় তার শিক্ষক ছিলেন। উনিশ বছর বয়সে তিনি ব্লা-ব্রাং-ব্ক্রা-শিস-'খ্যিল () বৌদ্ধবিহারে দ্রুং-ছেন-শেস-রাব-র্গ্যা-ম্ত্শো (), ঝাং-স্তোন-ব্স্তান-পা-র্গ্যা-ম্ত্শো (), ম্খাস-দ্বাং-দ্গে-'দুন-ব্জাং-পো () প্রভৃতি ভিক্ষুদের নিকট শিক্ষালাভ করেন। এই সময় তিনি ন্যা-লুং-স্ঙ্গাগস-রাব্স-পা-দ্গে-'দুন-ব্স্তান-'দ্জিন () নামক লামার নিকট জ্যোতিষশাস্ত্র, ছু-ক্যা-'তসো-ব্যেদ () নামক লামার নিকট চিকিৎসাশাস্ত্র এবং ত্শা-'দাম-পা-'জাম-দ্ব্যাংস-ত্শুল-খ্রিম্স-র্গ্যা-ম্ত্শো () নামক লামার নিকট ব্যাকরণ সম্বন্ধে শিক্ষালাভ করেন। শিক্ষালাভের শেষে তিনি দীর্ঘ পনেরো বছর সাধনায় লিপ্ত থাকেন। ১৯০৩ খ্রিষ্টাব্দে তিনি দ্পাল-মি-'গ্যুর-দ্গা'-ল্দান-ব্ক্রা-শিস-ছোস-স্দিংস () বৌদ্ধবিহার প্রতিষ্ঠা করেন। ত্রয়োদশ দলাই লামা তার বৌদ্ধধর্ম সম্বন্ধে জ্ঞানে মুগ্ধ হয়ে তাকে পণ্ডিত উপাধি প্রদান করেন।
ফারুক আহমেদ

ফারুক আহমেদ (জন্ম ২৪ জুলাই ১৯৬৬) ঢাকায় জন্মগ্রহণকারী বাংলাদেশের প্রতিনিধিত্বকারী সাবেক আন্তর্জাতিক ক্রিকেটার ও অধিনায়ক এবং বাংলাদেশ ক্রিকেট বোর্ডের সাবেক সভাপতি। তিনি ১৯৮৮ থেকে ১৯৯৯ মেয়াদকালে বাংলাদেশ ক্রিকেট দলের সদস্য ছিলেন। ডানহাতি মাঝারিসারির ব্যাটসম্যান হলেও দলের প্রয়োজনে ব্যাটিং উদ্বোধনেও তিনি মাঠে নামতেন। এছাড়া তিনি জাতীয় নির্বাচকের দায়িত্ব পালন করেছেন।
২৯ অক্টোবর, ১৯৮৮ তারিখে চট্টগ্রামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ওয়াহিদুল গণি ও আকরাম খানের সাথে তারও একযোগে একদিনের আন্তর্জাতিকে অভিষেক ঘটে। খেলায় তার দল ১৭৩ রানে পরাজিত হয়েছিল।
১৯৯০ সালে চন্ডিগড়ে তিনি তার সর্বোচ্চ ৫৭ রান করেন ভারতের বিরুদ্ধে। এ খেলায় তৃতীয় উইকেট জুটিতে আতহার আলী খানের সাথে ১০৮ রান করেন।
খেলোয়াড়ী জীবনের প্রথমদিকে ঘরোয়া পর্যায়ের ক্রিকেট খেলায় ফারুক নিজেকে সফলতম অধিনায়ক হিসেবে গড়ে তোলেন। এরফলে ১৯৯৩-৯৪ মৌসুমে দল নির্বাচকমণ্ডলী তাকে বাংলাদেশ ক্রিকেট দলের অধিনায়ক মনোনীত করে। কিন্তু তার অধিনায়কত্বে কেনিয়ায় অনুষ্ঠিত ১৯৯৪ সালের আইসিসি ট্রফিতে বাংলাদেশ দল সেমি-ফাইনালে পৌঁছতে পারেনি; যদিও বাংলাদেশ দলকে প্রতিযোগিতার পূর্বেই শ্রেষ্ঠতর দল হিসেবে গণ্য করা হয়েছিল। এ প্রতিযোগিতার পর অধিনায়কত্বসহ দল থেকে বাইরে চলে যেতে হয় তাকে। এরপর তিনি নবোদ্দ্যমে দলে ফিরে আসেন ও শীর্ষসারির ব্যাটসম্যান হিসেবে দলে অন্তর্ভুক্ত হন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে দলের অন্যতম সদস্য ছিলেন তিনি।
ঢাকা বিশ্ববিদ্যালয় থেকে জনপ্রশাসন বিভাগের স্নাতক ডিগ্রীধারী ফারুক আহমেদ ক্রিকেট খেলোয়াড় হিসাবে অবসর পরবর্তীকালে বাংলাদেশ ক্রিকেট বোর্ডের অন্যতম প্রশাসকের দায়িত্ব পালন করছেন। তিনি জাতীয় দল নির্বাচকের ভূমিকায় অবতীর্ণ হয়েছিলেন। ২১ আগস্ট ২০২৪ খ্রি. তিনি বিসিবি’র সভাপতি নির্বাচিত হন। ২৯ মে ২০২৫ খ্রি. তাকে বোর্ড কতৃক সভাপতি মনোনয়ন বাতিল করা হয়।
ফারুক আহমেদ বিসিবি'র সভাপতি হিসেবে দায়িত্ব নেওয়ার পর তার বিরুদ্ধে বিসিবির স্থায়ী আমানত (এফবিআর) থেকে ১২০কোটি টাকা সরানোর অভিযোগ উঠে। অভিযোগ করা হয় যে, ফারুক অন্যান্য বোর্ড সদস্যদের সাথে পরামর্শ না করেই তার ঘনিষ্ঠদের ব্যাংকে এই টাকা স্থানান্তর করেন। তবে, বিসিবি'র পক্ষ থেকে বলা হয় যে, “ফারুক আহমেদের ভাবমূর্তি ক্ষুণ্ন করতেই পরিকল্পিতভাবে ভুল তথ্য ছড়ানো হয়েছিল”। আরও বলা হয় যে, অর্থের নিরাপত্তা নিশ্চিতে ঝুঁকিপূর্ণ ব্যাংকগুলো থেকে ২৫০ কোটি টাকা উত্তোলন করে ২৩৮ কোটি টাকা বাংলাদেশ ব্যাংকের ‘গ্রিন’ ও ‘ইয়েলো’ তালিকার ব্যাংকগুলোতে পুনর্বিনিয়োগ করা হয়। বাকি ১২ কোটি পরিচালনা ব্যয় নির্বাহের জন্য নির্ধারিত ব্যাংকে স্থানান্তর করা হয়। এছাড়াও বলা হয় যে, বোর্ড সভাপতি একক সিদ্ধান্তবলে পরিচালনা পর্ষদের অজ্ঞাতে ব্যাংক পরিবর্তনের অথবা লেনদেনসংক্রান্ত নির্দেশ প্রদান করেন না, ব্যাংকগুলোর সঙ্গে আর্থিকবিষয়ক লেনদেনে বোর্ডের ফিন্যান্স কমিটি চেয়ারম্যান এবং টেন্ডার ও পারচেজ কমিটি চেয়ারম্যান করে থাকেন।
তৃতীয় মাত্রা

তৃতীয় মাত্রা চ্যানেল আইয়ে প্রচারিত একটি আলোচনা অনুষ্ঠান। ২০০৩ সালের ১৭ জুলাই অনুষ্ঠানটি প্রথম টিভিতে সম্প্রচারিত হয়। বর্তমানে তৃতীয় মাত্রা বাংলাদেশ সময় প্রতিদিন রাত ১টায় এবং সকাল ৯টা ৪৫ মিনিটে চ্যানেল আইয়ে প্রচারিত হয়। অনুষ্ঠানটির পরিকল্পক, পরিচালক ও উপস্থাপক হলেন জিল্লুর রহমান।
তৃতীয় মাত্রা রাজনীতির গুরুত্বপূর্ণ বিষয় নিয়ে আলোচনা করা হয়ে থাকে। প্রতিটি পর্বে দুইজন অতিথি থাকে, যারা নিজেদের পক্ষে যুক্তিতর্ক উপস্থাপন করে। তৃতীয় মাত্রা মূলত রাজনীতি নির্ভর আলোচনা অনুষ্ঠান হলেও এটিতে সমাজ, অর্থনীতি, বিজ্ঞান, সাহিত্যসহ মানববিদ্যাসহ প্রতিটি বিষয়ে আলোচনা হয়। বাংলাদেশের বিভিন্ন গুরুত্বপূর্ণ দিবসে, অনুষ্ঠানটিতে রাজনীতির বাইরের বিষয়েও আলোচনা করা হয়। ২৩ ডিসেম্বর ২০২২ পর্যন্ত অনুষ্ঠানটির মোট ৭০৮৪ টি পর্ব প্রচারিত হয়েছে।
এছাড়া সেরা টেলিভিশন প্রোগ্রাম হিসাবে তৃতীয় মাত্রা ২০০৩ ও ২০০৪ সালে মেরিল-প্রথম আলো তারকা পুরস্কারের জন্য মনোনীত হয়েছিল।
নিশান-ই-হায়দার

নিশান-ই-হায়দার () (abbreviated as "NH") পাকিস্তানের সর্বোচ্চ সামরিক পদক। উর্দু ভাষায় নিশান-ই-হায়দার অর্থ "সিংহের প্রতীক"। "হায়দার" শব্দটি ইসলামের চতুর্থ খলিফা হযরত আলী এর গুনবাচক বিশেষণ হিসেবেও ব্যবহৃত হয়ে থাকে।
নিশান-ই-হায়দার পদকটির জন্য শুধুমাত্র পাকিস্তান সামরিক বাহিনীর সদস্যদের বিবেচনা করা হয়। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। এই পদকটি ব্রিটিশ ভিক্টোরিয়া ক্রস এবং যুক্তরাষ্ট্রের মেডাল অফ অনারের সমতুল্য। ১৯৪৭ সালে পাকিস্তান স্বাধীন হবার পর থেকে এখন পর্যন্ত মাত্র ১০ জন নিশান-ই-হায়দার পদকে ভূষিত হয়েছেন।
পাকিস্তান প্রজাতন্ত্রে রূপান্তরের পরে ১৯৫৭ সালের ১৬ মার্চ পাকিস্তান সরকার নিশান-ই-হায়দার পদকটি চালু করেন। যদিও ১৯৪৭ সালে পাকিস্তান স্বাধীন হবার পর থেকেই এটি প্রযোজ্য হয়। নিশান-ই-হায়দার সকল প্রকার সামরিক এবং বেসামরিক পদকের তুলনায় উচ্চতম এবং পাকিস্তানের সর্বোচ্চ পদক। এখন পর্যন্ত ১০ জন নিশান-ই-হায়দার পদক প্রাপ্তদের মধ্যে ৯ জন পাকিস্তান সেনাবাহিনী এবং একজন পাকিস্তান বিমানবাহিনীর সদস্য।
১৪ আগস্ট ১৯৪৭ সালে পাকিস্তানের স্বাধীনতার পর থেকে এখন পর্যন্ত ১০ জনকে নিশান-ই-হায়দার মেডেল প্রদান করা হয়েছে, তাদের মধ্যে নয়জন পাকিস্তান সেনাবাহিনীর সদস্য এবং একজন পাকিস্তান বিমানবাহিনীর সদস্য। নিচে নিশান-এ-হায়দার প্রাপ্তদের একটি তালিকা দেয়া হলো।
∗ ১৯৪৯ সালের ১৪ মার্চ আজাদ জম্মু এবং কাশ্মীরের প্রতিরক্ষা কাউন্সিল নায়েক শহীদ সাইফ আলী জানজুয়াকে হিলাল-ই-কাশ্মীর পদবীতে সম্মানিত করে এবং ৩০ নভেম্বর ১৯৯৫ তারিখে পাকিস্তান সরকার একটি গেজেটের মাধ্যমে হিলাল-ই-কাশ্মীর পদককে নিশান-ই-হায়দার পদকের সমতুল্য বলে ঘোষণা করে।
কেরু এ্যান্ড কোম্পানি বাংলাদেশ লিমিটেড

কেরু এ্যান্ড কোম্পানি বাংলাদেশ লিমিটেড বাংলাদেশের চুয়াডাঙ্গা জেলায় অবস্থিত একটি ভারী শিল্প প্রতিষ্ঠান। এটি বাংলাদেশের বৃহত্তম চিনি কল। তবে উপজাত হিসেবে এই কারখানা থেকে মদ্য উৎপাদিত হয়ে থাকে।
বাংলাদেশের দক্ষিণ-পশ্চিমাঞ্চলের খুলনা বিভাগের অধীন চুয়াডাঙ্গা জেলার ভারত-বাংলাদেশ সীমান্তবর্তী দামুড়হুদা উপজেলার দর্শনায় এই শিল্প কমপ্লেক্সটি অবস্থিত।
১৯৩৮ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়। সে সময় এর অধীনে একটি চিনি কারখানা, একটি ডিষ্টিলারী ইউনিট ও একটি ওষুধ কারখানা যাত্রা শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, ডিষ্টিলারি ওয়াটার, বাণিজ্যিক খামার ও জৈব সারকারখানার সমন্বয়ে গঠিত। এর ভুমির পরিমাণ ৩ হাজার ৫৭২ একর। যার ২ হাজার ৪৫০ একর কৃষিজমি। এসব কৃষিজমিতে আখ চাষ করা হয়।
প্রতিষ্ঠার সময় কেরু এ্যান্ড কোং (বাংলাদেশ) লিঃ এর দৈনিক আখ মাড়াই ক্ষমতা ছিল ১০১৬ মেট্রিক টন। জাতীয়করণের পরে ১৯৭৮-৮৫ সাল এই সময়ে অস্ট্রেলীয় কারিগরি সহযোগিতায় এর দৈনিক আখ মাড়াই ক্ষমতা বেড়ে দাঁড়ায় ১১৫০ মেট্রিক টন এবং চিনি উৎপাদন ক্ষমতা প্রতি অর্থবছরে ১১৫০ মেট্রিক টনে উন্নীত হয়।
২০২২-২৩ অর্থবছরে কেরু এ্যান্ড কোম্পানি ৫৭ লাখ ৭৩ হাজার প্রুফ লিটার মদ বিক্রি করে কোম্পানিটি এবং আয় করেছে প্রায় ৪৩৯ কোটি টাকা। এতে করে তার নিট (প্রকৃত) মুনাফা দাঁড়িয়েছে ৮০ কোটি টাকা। যা গত অর্থবছরের তুলনায় প্রায় ১৩ কোটি টাকা বেশি। 
এখানকার মূল পণ্য হচ্ছে আখ থেকে উৎপাদিত চিনি। তবে আখ থেকে চিনি বের করে নেওয়ার পর যে উপজাত-দ্রব্য (চিটাগুড়, ব্যাগাস ও প্রেসমাড) পাওয়া যায় তা থেকেও বিভিন্ন পণ্য উৎপাদিত হয়। উপজাত-দ্রব্য হতে উৎপাদিত পণ্যের মধ্যে উলেখযোগ্য হচ্ছে দেশি মদ, বিদেশি মদ, ভিনেগার, স্পিরিট ও জৈব সার এবং নতুন উৎপাদিত পণ্য হ্যান্ড স্যানিটাইজার। এখানে নয়টি ব্র্যান্ডের ‘ফরেন লিকার’ বা বিদেশি মদ তৈরি হয়। ফরেন লিকারগুলো হচ্ছেঃ
</div>
এই ফরেন লিকার ঢাকা, চট্টগ্রাম ও দর্শনায় কেরুর নিজস্ব নিজস্ব বিক্রয় কেন্দ্র হতে ১৮০, ৩৭৫ ও ৭৫০ মিঃলিঃ লিটারের বোতলে বাজারজাত করা হয়। বছরে প্রায় ৩৯ লাখ ২০ হাজার বোতল ফরেন লিকার উৎপাদিত হয় এখানে। আর বাংলা মদের বার্ষিক উৎপাদন প্রায় ২৬ লাখ লিটার। যা দেশের ১৩টি বিক্রয় কেন্দ্র হতে বাজারজাত করা হয়।
এখানে উৎপাদিত স্পিরিটগুলো হচ্ছেঃ
</div>
দুই ধরনের ভিনেগার উৎপাদিত হয়ঃ
</div>
এছাড়া ২০১৪ সাল থেকে নিজস্ব কৃষি খামারে "কেরুজ জৈব সার" নামে পরীক্ষামূলক জৈব সারের উৎপাদন শুরু হয়েছে। যার উৎপাদন ক্ষমতা ৭ হাজার মেট্রিক টন। প্রতি কেজি সার ১০ টাকা দরে এই সার বিক্রয় করা হবে।
বাংলাদেশের ১৫টি চিনিকলের মধ্যে একমাত্র কেরু এ্যান্ড কোম্পানিকে লোকসান গুনতে হয় না। এর লাভের প্রায় সম্পূর্ণটাই আসে এখানকার ডিস্টিলারি ইউনিট থেকে। টানা পাঁচ বছর ৬০ কোটি টাকা করে লাভ করছে এই প্রতিষ্ঠানটি।। ২০২১-২২ অর্থবছরে কোম্পানির মোট বিক্রি ইতিহাসে প্রথমবারের মতো ৪০০ কোটি টাকা ছাড়ায়। যার মধ্যে শুধু মদ উৎপাদন থেকে কোম্পানির আয় হয় ৩৬৭ কোটি টাকা এবং এতে মুনাফা হয় ১০০ কোটি টাকারও বেশি। বর্তমানে কেরু অ্যান্ড কোং-এর ঢাকা, চট্টগ্রাম এবং চুয়াডাঙ্গার দর্শনায় তিনটি বিক্রয়কেন্দ্র রয়েছে। এছাড়া বাংলা মদ দেশের ১৩টি সেন্টারে বিক্রি হয়।
সাদা বাঘ

সাদা বাঘ হল একধরনের বেঙ্গল টাইগার যার শরীরের বর্ণ সাদা। এই ধরনের বাঘ ভারতের মধ্যপ্রদেশ, আসাম, পশ্চিমবঙ্গ, বিহার, ওড়িশা, সুন্দরবন অঞ্চলে এবং বিশেষ করে প্রাক্তন রাজ্য রেওয়াতে সময়ে সময়ে বন্য অবস্থায় পাওয়া যায়। সাদা বাঘ বা ধোলাই বাঘ বাংলার বাঘের একটি রঙ্গক রূপ। এই ধরনের বাঘের মধ্যে অনেক সময় বাঙালার বাঘের মত কালো দাগও দেখা যায়। তবে বেশির ভাগ ক্ষেত্রেই এর রঙ সাদা বা সাদার কাছাকাছি।
সাদা রয়েল বেঙ্গল বাঘ তাদের শরীরের রঙের কারণে বৈশিষ্টপূর্ণ। 
এই জাতের বাঘের বৈজ্ঞানিক নাম Panthera tigris tigris (যেহেতু এরা বেঙ্গল টাইগার এর বর্ণসংকর) তাদের শরীরের সাদা লোমের কারণ ফিওমেলানিনের অনুপস্থিতি। এটির উপস্থিতির কারণে অন্যান্য রয়েল বেঙ্গল বাঘের লোম সাধারণত কমলা বা বাদামি রঙের হয়ে থাকে। অন্যান্য রয়েল বেঙ্গল বাঘের সাথে তুলনা করলে দেখা যায় যে, সাদা বাঘ তুলনামূলকভাবে দ্রুত বৃদ্ধি পায় এবং তাদের ওজনও হয় বেশি। জন্মের সময়ও তারা তুলনামূলকভাবে কিছুটা বড় থাকে। ২-৩ বছর বয়সে সাদা বাঘ প্রাপ্ত বয়স্ক হয়ে থাকে। সাদা পুরুষ বাঘ সাধারণত ওজনে ২০০ থেকে ২৬০ কেজি এবং দৈর্ঘ্যে ৩ মিটার পর্যন্ত হয়ে থাকে। জেব্রার মত সাধা বাঘেরও সাদা-কালো দাগগুলো আঙুলের ছাপের মত অনন্য হয়ে থাকে; একটি বাঘের নকশার সাথে অন্য কোন বাঘের মিল খুজে পাওয়া যায় না। একটা সাদা বাঘ জন্মের জন্য মা ও বাবা উভয় বাঘকেই সাদা রঙের হএ হবে। ১০০০০ বাঘ জন্মের ক্ষেত্রে কেবল একটি বাঘ প্রাকৃতিকভাবে সাদা রঙের হয়ে থাকে। বর্তমানে বিশ্বে কয়েক শত সাদা বাঘের অস্তিত্বের খবর জানা গেছে, যার মধ্যে প্রায় একশটি রয়েছে ভারতে। তবে সাদা বাঘের সংখ্যা ধীরে ধীরে বাড়ছে। ভারতের উরিষ্যা রাজ্যের নন্দনকানন চিড়িয়াখানায় ৩৪টি সাদা বাঘ রয়েছে। এখানে জন্ম হওয়া বেশ কয়েকটি সাদা বাঘ ভারতের অন্যান্য চিড়িয়াখানা এবং বিভিন্ন দেশে পাঠানো হয়েছে।
সাদা রঙের লোমের কারণে এধরনের বাঘ বেশ জনপ্রিয়। সাদা রঙের সাইবারিয়ান বাঘের অস্তিত্ব বৈজ্ঞানিকভাবে প্রতিষ্ঠিত নয়, যদিও বিভিন্ন সময় সাইবেরিয়া অঞ্চলে সাদা বাঘ দেখার খবর পাওয়া গেছে।
অধিকাংশ সাদা বাঘই এরকম, ও এদের ডোরাকাটা দাগ থাকে। এরা এলবিনো নয়। এক বিশেষ জিন মিউটেশন এর কারণে বাঘেদের লোম সাদা হয়। কিন্তু চামড়াতে ডোড়াকাটা দাগ থেকেই যায়।
কিছু সাদা বাঘ ডোরাহীন হয়। এদের কে Snow White Tiger (তুষার সাদা বাঘ)-ও বলা হয়। ধারণা করা হয়, এই বাঘ গুলো এলবিনো, আর এদের চামড়াই সাদা, তাই এদের ডোরাকাটা দাগ থাকে না।
বাঘ দের ডোরাকাটা দাগ এদের চামড়ার মধ্যেই থাকে। তাই একটা সুস্থ বাঘ এর সব লোম চেছে ফেললেও এর ডোরাকাটা দাগ থেকেই যায়।
আবদুর রহিম (পণ্ডিত)

মুহাম্মদ আবদুর রহীম (১৯ জানুয়ারি,১৯১৮ – ১ অক্টোবর ১৯৮৭) ছিলেন একজন বাংলাদেশি ইসলামি পণ্ডিত ও খ্যাতনামা রাজনীতিবিদ। তিনি বাংলাদেশ জামায়াতে ইসলামীর প্রথম নেতাদের অন্যতম। পরবর্তীতে জামাআত ত্যাগ করে ইসলামী ঐক্য আন্দোলন এবং ১৯৮৭ সালে ইসলামী শাসনতন্ত্র আন্দোলন প্রতিষ্ঠার সাথে যুক্ত হন। শুরুতে এটি একটি রাজনৈতিক মোর্চা হলেও পরবর্তীতে তা চরমোনাই পীর ফজলুল করিমের সংগঠনে পরিণত হয়, যার বর্তমান নাম ইসলামী আন্দোলন বাংলাদেশ। তিনি ইসলামি পণ্ডিত সাইয়েদ আবুল আ'লা মওদুদী ও ইউসূফ আল-কারযাভীর বই বাংলায় অনুবাদ করেন। এছাড়াও ইসলাম নিয়ে বাংলা ও উর্দুতে তার মৌলিক রচনা রয়েছে।
আবদুর রহিম বাংলাদেশের পিরোজপুর জেলার শিয়ালকাঠি গ্রামে জন্মগ্রহণ করেন। তার পিতা হাজি খবিরউদ্দিন ও মা আকলিমুন্নেসা। পরিবারের ১২ সন্তানের মধ্যে তিনি চতুর্থ। তার ভাইদের মধ্যে পরিচিতজন হিসেবে আছেন তার ভাই এ টি এম আবদুল ওয়াহিদ যিনি কলকাতা আলিয়া মাদ্রাসার স্নাতক ও খ্যাতনামা লেখক। তার আরো দুই ভাই এম এ করিম ও এম এ সাত্তারও খ্যাতনামা লেখক ছিলেন। তিনি ইসলামিক ডেমোক্রেটিক লীগের (আইডিএল) ব্যানারে বিভিন্ন ইসলামি রাজনৈতিক দলকে একই কাতারে আনার প্রচেষ্টা চালান। এই দল ১৯৭৯ সালের ১৮ জুন অনুষ্ঠিত সংসদ নির্বাচনে ২০টি আসন লাভ করে।
নিজ গ্রামের বাড়ির পার্শ্ববর্তী মসজিদে চার বছর শিক্ষা সমাপ্ত করার পর ১৯৩৪ সালে তিনি শর্ষিনা আলিয়া মাদ্রাসায় ভর্তি হন। এখানে তিনি প্রায় পাঁচ বছর শিক্ষাগ্রহণ করেন। ১৯৩৮ সালে তিনি এখান থেকে কৃতিত্বের সাথে উত্তীর্ণ হন। এরপর তিনি কলকাতা আলিয়া মাদ্রাসায় ভর্তি হন (বর্তমান আলিয়া বিশ্ববিদ্যালয়)। এখান থেকে তিনি ১৯৪০ সালে ‘ফাজিল’ ও ১৯৪২ সালে ‘কামিল’ পাশ করেন।
আলিয়া মাদ্রাসার ছাত্র থাকাবস্থায় মাওলানা আবদুর রহিম সাইয়েদ আবুল আ'লা মওদুদী কর্তৃক সম্পাদিত ম্যাগাজিন ‘তরজমানুল কুরআন’ নিয়মিত গ্রহণ করতেন। এই ম্যাগাজিন ও সাইয়েদ মওদুদির অন্যান্য রচনায় উদ্বুদ্ধ হয়ে তিনি ১৯৪৬ সালে জামায়াতে ইসলামীর নিখিল ভারত সম্মেলনে অংশ নেন। এখানে তিনি জামায়াতের অন্যান্য নেতাদের সাথে পরিচিত হন। ১৯৪৬-৪৭ সালের পর্বে তিনি সংগঠনে যোগ দেন।
মাওলানা আবদুর রহিম বাংলাদেশে জামায়াতে ইসলামীর প্রতিষ্ঠার জন্য কাজ করা চারজন ব্যক্তির অন্যতম। অন্যান্যরা হলেন মাওলানা রফি আহমেদ ইন্দরি, খোরশেদ আহমেদ ভাট ও মাওলানা কারি জলিল আশরাফি নদভি। ১৯৫৫ সালে মাওলানা আবদুর রহিম পূর্ব পাকিস্তান জামায়াতে ইসলামীর আমির নির্বাচিত হন। ১৯৭০ সালে পাকিস্তান জামায়াতে ইসলামীর নায়েবে আমির (ভাইস চেয়ারম্যান বা ভাইস প্রেসিডেন্ট) হন। এসময় গোলাম আজম পূর্ব পাকিস্তান জামায়াতে ইসলামীর নতুন আমির নির্বাচিত হন। তিনি বাংলাদেশ জামায়াতে ইসলামীর প্রথম নির্বাচিত নেতা। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তানে অবস্থান করছিলেন। ১৯৭৪ সালে তিনি দেশে ফিরে আসেন। ১৯৭১-১৯৭৮ সালের সময়সীমায় জামায়াত বাংলাদেশের রাজনীতিতে নিষিদ্ধ ছিল।
মাওলানা আবদুর রহিম বেশ কিছু বই লিখেছেন। তন্মধ্যে কিছু বই হল,
১৯৮৭ সালের ২৯ সেপ্টেম্বর তিনি গুরুতর অসুস্থ হয়ে পড়েন। ৩০ সেপ্টেম্বর তাকে হাসপাতালে ভর্তি করা হয়। ১ অক্টোবর দুপুর ১২টার দিকে তিনি ঢাকায় মৃত্যুবরণ করেন।
ট্রাইকোসানথেস

ট্রাইকোসানথেস (লাতিন নামঃ "Trichosanthes") হচ্ছে উষ্ণমণ্ডলীয় এবং উপউষ্ণমণ্ডলীয় এলাকার একটি লতার গণের নাম। এই গণটি কিউকারবিটেসি পরিবারের অন্তর্ভুক্ত এবং তারা "Gymnopetalum". "Hodgsonia" গণ দুটির সাথে ঘনিষ্ঠভাবে যুক্ত। যেগুলো পূর্বে এই গণে অন্তর্ভুক্ত ছিলো,
In addition, several hybrids are known in this genus.
Formerly placed in "Trichosanthes" were for example "Kedrostis foetidissima" and "Linnaeosicyos amara".
মাইক্রোসফট অফিস

মাইক্রোসফট অফিস একটি অফিস স্যুট, যেটি ডেস্কটপ অ্যাপ্লিকেশন, মাইক্রোসফট উইন্ডোজ সার্ভার এবং পরিষেবা এবং ম্যাক অপারেটিং সিস্টেমের একটি অফিস স্যুট। এটির প্রথম ঘোষণা দেন বিল গেটস, ১লা আগস্ট, ১৯৮৮ সালে লাস ভেগাসে। প্রথমে এটি মাইক্রোসফট ওয়ার্ড, মাইক্রোসফট এক্সেল ও মাইক্রোসফট পাওয়ারপয়েন্ট এর একটি সম্মিলিত বান্ডল হিসাবে ছিল।
১০ জুলাই, ২০১২ সালে সফটপিডিয়া বিশ্বব্যাপী ব্যবহারকারির সংখ্যা ১০০ কোটি বলে উল্লেখ করে।
বর্তমানে চালু মাইক্রোসফট অফিস ২০১৩ উইন্ডোজের জন্য মুক্ত করা হয় ১১ অক্টোবর, ২০১২ সালে, এবং ম্যাক ওএস এর জন্য মাইক্রোসফট অফিস ২০১১ মুক্ত করা হয় ২৬ অক্টোবর, ২০১২ সালে। এটির মোবাইল সংস্করণ "অফিস মোবাইল" নামে উইন্ডোজ ফোন, আইওএস (আইফোন ও আইপ্যাড-এর জন্য আলাদা) এবং এনড্রয়েড ফোনের জন্য বিনামুল্যে চালু আছে। ওয়েব ভিত্তিক অফিস অনলাইন-ও চালু আছে
উইন্ডোজ এবং ম্যাক ওএস এর বর্তমান ডেস্কটপ সংস্করণের জন্য অফিস ২০১৬, যা ২২শে সেপ্টেম্বর, ২০১৫ এবং ৯ই জুলাই, ২০১৫ সালে মুক্তি পেয়েছে।
মাইক্রোসফট ওয়ার্ড একটি ওয়ার্ড প্রসেসর এবং পূর্বে এটিকে অফিসের প্রধান প্রোগ্রাম ধরা হত। এটি দে ফ্যাক্টো ভিত্তিক .DOC ফরম্যাটের মালিকানা প্রোগ্রাম। যদিও ওয়ার্ড ২০০৭ এক্সটেনসিভ মার্কআপ ল্যাংগুয়েজ ভিত্তিক প্রোগ্রাম এবং নতুন ফাইল ফরম্যাট .DOCX।
মাইক্রোসফট এক্সেল একটি স্প্রেডশিট প্রোগ্রাম যা আসলে লোটাস ১-২-৩ প্রোগ্রামের বিপরীতে বানানো হয়। এটি উইন্ডোজ এবং ম্যাক ওএস প্লাটফর্মে কাজ করে। মাইক্রোসফট এক্সেল প্রথমে ম্যাকের জন্য বাজারে ছাড়া হয় ১৯৮৫ সালে এবং উইন্ডোজ সংস্করণে ছাড়া হয় ১৯৮৭ সালে।
মাইক্রোসফট পাওয়ারপয়েন্ট উইন্ডোজ এবং ম্যাকের একটি প্রেজেন্টেশন প্রোগ্রাম। এটি স্লাইড তৈরি ও প্রদর্শনে ব্যবহৃত হয়।
মাইক্রোসফট এক্সেস উইন্ডোজের জন্য একটি ডেটাবেজ প্রোগ্রাম।
মাইক্রোসফট আউটলুক (আউটলুক এক্সপ্রেসের সঙ্গে বিভ্রান্ত করা যাবে না) একটি ব্যক্তিগত তথ্য ম্যানেজার। উইন্ডোজ মেসেজিং, মাইক্রোসফট মেল এবং শিডিউল ++ এর প্রতিস্থাপক হিসেবে অফিস ৯৭ থেকে শুরু হয়। এতে ই- মেইল ক্লায়েন্ট, ক্যালেন্ডার, টাস্ক ম্যানেজার এবং ঠিকানা বই অন্তর্ভুক্ত করা হয়েছে।
মাইক্রোসফট ওয়াননোট একটি বিনামূল্যের নোট গ্রহণ প্রোগ্রাম। এটা নোট (হাতে লেখা বা টাইপ করা), অঙ্কন, পর্দা সংবাদপত্রের কেটে রাখা অংশ এবং অডিও কমেন্ট্রি ধারণ করে। নোট ইন্টারনেট বা নেটওয়ার্কের মাধ্যমে অন্য ওয়াননোট ব্যবহারকারীদের সাথে ভাগ করা যেতে পারে।
মান্য ভাষা

মান্য ভাষা বা মান ভাষা বা প্রমিত ভাষা বলতে সেই ভাষা বৈচিত্রকে বোঝানো হয়ে থাকে যা, সমস্ত ভাষাগোষ্ঠীর মধ্যে একই ভাষায় ভাব বিনিময়ের ব্যবহারের জন্য একটি অভিন্ন ভাষা প্রমিত রূপে ব্যবহার করা হয়।
কোনো ভাষার সর্বজনীন স্বীকৃত রূপ হলো সেই ভাষার মান্য বা প্রমিত রূপ। একটি নির্দিষ্ট গদ্যরীতি, বানানরীতি এবং ব্যাকরণের ভিত্তিতে একটি ভাষার মান্যকরণ করা হয়। ইংরেজি, ফরাসি, চাইনিজ, হিন্দুস্তানী ভাষার মতো বহুকেন্দ্রীক ভাষাসমূহের একাধিক মান্যরূপও দেখা যায়।
ইয়ান ক্রেগ

ইয়ান ডেভিড ক্রেগ (; জন্ম: ১২ জুন, ১৯৩৫ - মৃত্যু: ১৬ নভেম্বর, ২০১৪) নিউ সাউথ ওয়েলসের ইয়াস এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার ছিলেন। "দ্য কোল্ট" নামে পরিচিত ইয়ান ক্রেগ ১৯৫৩ থেকে ১৯৫৮ মেয়াদকালে অস্ট্রেলিয়া ক্রিকেট দলের পক্ষে টেস্ট খেলায় অংশ নিয়েছেন। ডানহাতি ব্যাটসম্যান ইয়ান ক্রেগ সর্বকনিষ্ঠ অস্ট্রেলীয় ক্রিকেটার হিসেবে প্রথম-শ্রেণীর ক্রিকেটে দ্বি-শতক হাঁকিয়েছিলেন ও রেকর্ড স্থাপন করেন। এরপর তিনি টেস্ট ক্রিকেট দলে অন্তর্ভুক্ত হন ও অস্ট্রেলীয় দলকে নেতৃত্ব দেন। তার খেলার ধরন অনেকটাই ডন ব্র্যাডম্যানের মতো। তাই তাকে "নেক্সট ব্রাডম্যান" হিসেবে আখ্যায়িত করা হয়েছিল। কিন্তু তার খেলোয়াড়ী জীবন তেমন পূর্ণাঙ্গতা পায়নি।
১৭ বছর ২৩৯ দিন বয়সে দক্ষিণ আফ্রিকার বিপক্ষে তার টেস্ট অভিষেক ঘটে। ১৯৫২-৫৩ মৌসুমে মেলবোর্ন ক্রিকেট গ্রাউন্ডে এ খেলায় অংশগ্রহণের মাধ্যমে অস্ট্রেলিয়ার ক্রিকেটের ইতিহাসে অদ্যাবধি সর্বকনিষ্ঠ ক্রিকেটারের মর্যাদা পাচ্ছেন তিনি।
১৯৫০-এর দশকের মাঝামাঝি সময়ে জাতীয় দলের পুণঃগঠনের অংশ হিসেবে একদল তরুণ খেলোয়াড়ের নেতৃত্ব দেন ক্রেগ। ১৯৫৭-৫৮ মৌসুমে অস্ট্রেলীয় দল নির্বাচকমণ্ডলী দক্ষিণ আফ্রিকা সফরে তাকে অধিনায়ক মনোনীত করেন। ঐ মৌসুমে তিনি মাত্র ছয় টেস্ট খেলেন। তখনো তিনি দলের প্রতিষ্ঠিত সদস্য হননি। মাত্র ২২ বছর ১৯৪ দিন বয়সে টেস্ট ক্রিকেটের ইতিহাসে সর্বকনিষ্ঠ অধিনায়কের মর্যাদা পান তিনি। তার দলটি অস্ট্রেলিয়ার উপকূলের বাইরে সর্বাপেক্ষা দূর্বল দলের পরিচিতি পেয়েছিল। অস্ট্রেলিয়া দল ৩-০ ব্যবধানে জয় পেলেও তার ব্যাটিং ছিল খুবই দূর্বলমানের। খেলার ধারাবাহিকতা বজায় না থাকায় ও শারীরিক অসুস্থতার কারণে তাকে এক মৌসুম শেষেই দলের বাইরে চলে যেতে হয়। ১৯৫৮-৫৯ মৌসুমে নতুন করে চুক্তি করার পূর্বে হেপাটাইটিসে আক্রান্ত হওয়ায় ক্রিকেট থেকে নিজেকে প্রত্যাহার করে নেন তিনি। ক্রেগ পুনরায় নিউ সাউথ ওয়েলস দলে ফিরে আসলেও টেস্ট দলে ঠাঁই পাননি।
ফার্মাসিস্ট হিসেবে প্রশিক্ষণের জন্যে ও কাজের প্রতি দায়িত্ববোধের অংশ হিসেবে তাকে মাত্র ২৬ বছর বয়সেই জোরপূর্বক প্রথম-শ্রেণীর ক্রিকেট জীবন থেকে অবসর নিতে হয়। ব্রিটিশ ফার্মাসিউটিক্যাল ফার্ম বুটসের ব্যবস্থাপনা পরিচালকের দায়িত্ব পালন করেন। নিউ সাউথ ওয়েলস ক্রিকেট অ্যাসোসিয়েশন, সিডনি ক্রিকেট গ্রাউন্ড ট্রাস্ট ও ব্রাডম্যান মিউজিয়ামের প্রতিষ্ঠানের ন্যায় ক্রিকেটের বিভিন্ন পদে যুক্ত ছিলেন তিনি।
টুর্কু

টুর্কু (; ) ফিনল্যান্ডের দক্ষিণ-পশ্চিমে অরা নদীর তীরে অবস্থিত একটি শহর। টুর্কু ১৩শ শতাব্দীতে প্রতিষ্ঠিত হয়। এটি ফিনল্যান্ডের সবচেয়ে পুরনো শহর। এছাড়া টুর্কু কয়েক শত বছর ধরে এটি ফিনল্যান্ডের সবচেয়ে গুরুত্বপূর্ণ শহর হিসেবে পরিচিত ছিল। ১৮০৯ সালে ফিনল্যান্ড রাশিয়ান সাম্রাজ্যের অন্ত্রর্ভুক্ত হলে ফিনল্যান্ডের রাজধানী হেলসিঙ্কি হয়। ১৮৪০ এর দশকের শেষ অবধি টুর্কু ফিনল্যান্ডের সবচেয়ে জনবহুল শহর ছিল। বর্তমানে ফিনল্যান্ডের দক্ষিণ অঞ্চলের একটি গুরুত্বপূর্ণ ব্যবসায়িক, সাংস্কৃতিক কেন্দ্র।
দীর্ঘ ইতিহাসের কারণে টুর্কু শহরে ফিনল্যান্ডের অনেক ঐতিহাসিক গুরুত্বপূর্ণ ঘটনা ঘটেছে। একারণে ফিনল্যান্ডের ইতিহাসে টুর্কু বিশেষ স্থান দখল করে আছে। এস্তোনিয়ার রাজধানী তালিনের সাথে টুর্কুকে ২০০১ সালে ইউরোপীয়ান ক্যাপিটাল অফ কালচার বা ইউরোপের সাংস্কৃতিক রাজধানী হিসেবে ঘোষণা করা হয়। ১৯৬৬ সালে টুর্কুকে আনুষ্ঠানিকভাবে ক্রিস্‌মাস সিটি অফ ফিনল্যান্ড বলে অভিহিত করা হয়।
ভৌগোলিক অবস্থানের কারণে টুর্কু একটি গুরুত্বপূর্ণ সমুদ্র বন্দর। ব্যবসায়িক ও যাত্রী যাতায়াত উভয় দিক থেকে টুর্কু সমুদ্র বন্দর উল্লেখযোগ্য। ২০১৪ সালের সেপ্টেম্বর নাগাদ, টুর্কুর জনসংখ্যা ১৮৩৮১১, যা ফিনল্যান্ডের ষষ্ঠ বৃহত্তম। এটি ফিনল্যান্ডের তৃতীয় বৃহত্তম নগর। টুর্কুর দাপ্তরিক ভাষা দুইটি। একটি হল ফিনিশ, আরেকটি সুইডিশ। এখানকার ৫.২% মানুষ সুইডিশ ভাষাকে মাতৃভাষা হিসেবে ব্যবহার করে।
টুর্কু শহরের প্রধান গণযোগাযোগ ব্যবস্থা হল বাস নেটওয়ার্ক। এই বাস নেটওয়ার্ক স্থানীয় গণযোগাযোগ কর্তৃপক্ষ তত্ত্বাবধান করে। বাস পরিচালনা করে মূলত বিভিন্ন প্রাইভেট কোম্পানি। টুর্কুর পার্শ্ববর্তি শহরগুলোতেও এই বাসগুলো চলে। টুর্কুতে রেল যোগাযোগ ব্যবস্থাও রয়েছে, যা পরিচালনা করে জাতীয় রেলওয়ে কর্তৃপক্ষ। বর্তমানে টুর্কুতে কোন ট্রাম যোগাযোগ নেই। একসময় এখানে ট্রাম বেশ জনপ্রিয় ছিল, কিন্তু ১৯৭২ সালে তা অকার্যকর হয়। তবে শহরের জন্য লাইট রেলের পরিকল্পনা সরকার করছে। এটি শহরের অভ্যন্তরে সেবা দেয়া ছাড়াও পার্শ্ববর্তি শহরগুলোতেও সেবা দিবে।
দেব-থের-স্ঙ্গোন-পো

দেব-থের-স্ঙ্গোন-পো () পঞ্চদশ শতাব্দীর বিখ্যাত তিব্বতী পণ্ডিত 'গোস-লো-ত্সা-বা-গ্ঝোন-নু-দ্পাল দ্বারা রচিত তিব্বতের ইতিহাস সংক্রান্ত গ্রন্থ বিশেষ।
'গোস-লো-ত্সা-বা-গ্ঝোন-নু-দ্পাল এই গ্রন্থ রচনা ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে। এই গ্রন্থ রচনা করতে গিয়ে তিনি মূলতঃ বু-স্তোন-রিন-ছেন-গ্রুব () রচিত ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস () এবং ত্শাল-পা-কুন-দ্গা'-র্দো-র্জে () রচিত দেব-থের-দ্মার-পো () গ্রন্থ থেকে তথ্য সংগ্রহ করেন। এই গ্রন্থটি লাসা শহরের নিকটে য়াংস-পা-ছেন () নামক স্থানে কাঠের ব্লকে খোদাই করা অবস্থায় সংরক্ষিত ছিল, যা পরবর্তীকালে লাসা শহরের কুন-ব্দে-গ্লিং () নামক বৌদ্ধবিহারে স্থানান্তরিত করা হয়। আমদো অঞ্চলের দ্গা'-ল্দান-ছোস-'খোর-গ্লিং () নামক বৌদ্ধবিহারেও এই গ্রন্থ কাঠের ব্লকে খোদাই করা অবস্থায় সংরক্ষিত ছিল।
বিভিন্ন ব্যক্তি আধুনিক যুগে এই গ্রন্থের নতুন করে সম্পাদনা করে প্রকাশিত করেন। ১৯৭৪ খ্রিষ্টাব্দে কুন-ব্দে-গ্লিং () বৌদ্ধবিহার থেকে প্রাপ্ত কাঠের ব্লক থেকে লোকেশ চন্দ্র এবং ১৯৮৪ খ্রিষ্টাদে দ্গা'-ল্দান-ছোস-'খোর-গ্লিং () বৌদ্ধবিহার থেকে প্রাপ্ত কাঠের ব্লক থেকে সি-খ্রোন-মি-রিগ্স-দ্পে-স্ক্রুন-খাং () এই গ্রন্থ নতুন করে প্রকাশ করেন। দ্গে-'দুন-ছোস-ফেল () এবং জর্জ রোয়েরিখ এই গ্রন্থের ইংরেজি অনুবাদ করেন যা কলকাতা থেকে ১৯৪৯ খ্রিষ্টাব্দে প্রকাশিত হয়।
অকল্যান্ড

অকল্যান্ড (, ; ) নিউজিল্যান্ডের উত্তর দ্বীপে অবস্থিত, দেশের বৃহত্তম এবং সবচেয়ে জনবহুল নগর এলাকা। অকল্যান্ডের জনসংখ্যা ১,৪১৩,৭০০ যা দেশের মোট জনসংখ্যার ৩১ শতাংশ। এটা বৃহত্তর অকল্যান্ড অঞ্চলের অংশ, এতে উত্তরের গ্রামাঞ্চল ও শহরগুলি এবং দক্ষিণের শহুরে এলাকা, তার সাথে হাউরাকি উপসাগরীয় দ্বীপ অন্তর্ভুক্ত করা হয়েছে, ফলে মোট জনসংখ্যা ১,৫২৭,১০০।
অকল্যান্ড কাউন্সিল নিম্নলিখিত শহর সঙ্গে সম্পর্ক বজায় রাখেঃ
আউটলুক.কম

আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে "হটমেইল" নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং "হটমেইল" নামে চালু করে। পরে উইন্ডোজ লাইভের অংশ হিসাবে "উইন্ডোজ লাইভ হটমেইল" নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে "হটমেইল"কে আউটলুক.কম দ্বারা প্রতিস্থাপিত করা হয়।
সাবীর ভাটিয়া এবং জ্যাক স্মিথ মিলে হটমেইল প্রতিষ্ঠা করেন এবং রকেটমেইল (পরে ইয়াহু! মেইল)-এর সাথে প্রথম ইন্টারনেটে মেইল সেবা চালু করেন। এটি ৪ জুলাই, ১৯৯৬ সালে মার্কিন যুক্তরাষ্ট্রের স্বাধীনতা দিবসে চালু করেন, আইএসপি ভিত্তিক মেইলসেবা থেকে "মুক্তি" দিয়ে, এবং বিশ্বের যেকোনো স্থান থেকে ইনবক্সে অ্যাক্সেস করার ক্ষমতা দিয়ে। প্রথম বিনামূল্যে স্টোরেজ সীমা ছিল ২ মেগাবাইট। ১৯৯৭ সালের ডিসেম্বরের মধ্যে বায়বহারকারীর সংখ্যা দাঁড়ায় ৮৫ লক্ষ
১৯৯৭ সালে হটমেইল মাইক্রোসফটের কাছে প্রায় ৪০ কোটি ডলারে বিক্রি হয় এবং এটি মাইক্রোসফট নেটওয়ার্ক-এ যুক্ত হয়। হটমেইল খুব দ্রুত জনপ্রিয়তা অর্জন করে এবং ফেব্রুয়ারি, ১৯৯৯ সালে প্রায় ৩ কোটি সক্রিয় গ্রাহক নিয়ে বিশ্বের বড় ওয়েবমেইল সেবায় পরিনত হয়।
আউটলুক.কম প্রথম ছাড়া হয় ৩১ জুলাই, ২০১৩
নিবন্ধনের সময় গ্রাহক যেকোন একটি নাম পছন্দ করতে পারে (@outlook.com বা @hotmail.com).
টম

টম (ইংরেজি: Tom) হলো টম এ্যান্ড জেরি নামক সিরিজের একটি কাল্পনিক চরিত্র। এর স্রষ্টা উইলিয়াম হ্যানা এবং জোসেফ বারবেরা। টম নীল বা ধূসর রং এর পৌষ্য ছোট কানের বিড়াল। ১৯৪০ সালের অ্যানিমেটেড সর্ট পুশ গেটস দ্য বুট এ প্রথম টমকে দেখা যায়। সর্টে টম জেসপার নামে পরিচিত ছিল।
তাতেন্দা তাইবু

তাতেন্দা তাইবু (; জন্ম: ১৪ মে, ১৯৮৩) হারারে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলে উইকেট-রক্ষক ও ব্যাটসম্যান হিসেবে মাঠে নামতেন। এছাড়াও তিনি ডানহাতে অফ-স্পিন বোলিং করতে পারতেন। ৬ মে, ২০০৪ তারিখে টেস্ট ক্রিকেটের ইতিহাসে সর্বকনিষ্ঠ অধিনায়করূপে শ্রীলঙ্কার বিরুদ্ধে দলকে নেতৃত্ব দেন। ১০ জুলাই, ২০১২ তারিখে মাত্র ২৯ বছর বয়সে ক্রিকেট জীবন ত্যাগ করার ঘোষণা দেন ও চার্চের কর্মকাণ্ডে মনোনিবেশ ঘটান।
১৬ বছর বয়সে প্রথম-শ্রেণীর ক্রিকেটে অভিষেক ঘটে তার। ২০০৫ থেকে ২০০৭ সাল পর্যন্ত নামিবিয়া ক্রিকেট দলের পক্ষে অধিনায়কত্ব করেন। এছাড়াও দক্ষিণ আফ্রিকায় কেপ কোবরাস দলকে নেতৃত্ব দেন। জুলাই, ২০০৭ সালে ভারতের এ-দলের বিরুদ্ধে সেঞ্চুরি করেন। ২০ জুলাই, ২০০৮ তারিখে ইন্ডিয়ান প্রিমিয়ার লিগে কলকাতা নাইট রাইডার্স দলের সাথে চুক্তিবদ্ধ হন।
২০০১ সালে জাতীয় দলের পক্ষে অভিষেক ঘটে তার। ২০০৩ সালে হিথ স্ট্রিকের নেতৃত্বে ইংল্যান্ড সফরে দলের সহঃ অধিনায়ক মনোনিত হন তিনি। এপ্রিল, ২০০৪ সালে দলের অধিনায়ক নিযুক্ত হন। এরফলে ক্রিকেটের ইতিহাসে সর্বকনিষ্ঠ অধিনায়করূপে রেকর্ড গড়েন। ২০০৫-২০০৭ মেয়াদে দলের বাইরে ছিলেন। জুলাই, ২০০৭ সালে পুনরায় জিম্বাবুয়ে দলে প্রত্যাবর্তন করেন। পরের মাসেই দক্ষিণ আফ্রিকার বিপক্ষে তিনটি ওডিআইয়ের সিরিজে অংশ নেন। চূড়ান্ত ওডিআইয়ে তিনি তার ব্যক্তিগত সেরা অপরাজিত ১০৭* রান করেন। এ সেঞ্চুরিটি ছিল দক্ষিণ আফ্রিকার বিপক্ষে যে-কোন জিম্বাবুইয়ান ক্রিকেটারের জন্যে প্রথম।
২০১০ সালে দক্ষিণ আফ্রিকার বিপক্ষে ৭৩ রানের মূল্যবান ইনিংস খেলেন ও দল ২৬৮ রানে গুটিয়ে যায়। কিন্তু হাশিম আমলা ও এবি ডি ভিলিয়ার্সের জোড়া সেঞ্চুরিতে জিম্বাবুয়ে দল পরাজিত হয়। ২০১১ সালে জিম্বাবুয়ে দল স্বেচ্ছা নির্বাসন থেকে টেস্ট ক্রিকেটে ফিরে আসলে তিনি বাংলাদেশের বিপক্ষে অনুষ্ঠিত একমাত্র টেস্টে অংশ নেন। এছাড়াও, পাকিস্তান ও নিউজিল্যান্ডের বিপক্ষে তার অসাধারণ ক্রীড়াশৈলী দেশের ক্রিকেট প্রশাসনের বিরুদ্ধে সমুচিত জবাব দেন। তিন দেশের বিপক্ষেই তিনি অর্ধ-শতক করেছিলেন।
১০ জুলাই, ২০১২ তারিখে মাত্র ২৯ বছর বয়সে খেলোয়াড়ী জীবনে সমাপ্তি রেখা টানেন। এ প্রসঙ্গে তিনি বলেন যে, তার একমাত্র কাজ হচ্ছে চার্চের সাথে যুক্ত থাকা। জিমিকে তাইবু বলেন, “আমি কেবলমাত্র অনুভব করি যে আমার সত্ত্বা প্রভুর কাজের জন্য নিবেদিতপ্রাণ। এছাড়াও আমি সৌভাগ্যবান ও গর্বিত যে আমি দেশের পক্ষে খেলতে পেরেছি। এখন সময় এসেছে ঈশ্বরের কাছে নিজেকে সঁপে দেয়ার।”
টেস্টে ১৪৫৬ রান করার পাশাপাশি ৫৭ ক্যাচ ও ৫ স্ট্যাম্পিং করেন। একদিনের আন্তর্জাতিকে ৩৩৮৩ রানসহ ১১৪ ক্যাচ ও ৩৩ স্ট্যাম্পিং করেছেন তিনি। রানের দিক দিয়ে ওডিআইয়ে দেশের চতুর্থ সর্বোচ্চ রানসংগ্রাহক এবং উইকেট-কিপার হিসেবে আউট করার দিক দিয়ে অ্যান্ডি ফ্লাওয়ারের পরেই তার অবস্থান।
২০০৪ সালে শ্রীলঙ্কা দল ৭১৩/৩ করে ইনিংস ডিক্লেয়ার করে। তাইবু এ খেলায় কোন বাই রান দেননি। তিনটি উইকেটের সবগুলোই তার হাতে ক্যাচ হয়।
তুর্কি রেডিও ও টেলিভিশন কর্পোরেশন

তুর্কী রেডিও ও টেলিভিশন কর্পোরেশন () বা টিআরটি হল তুরস্কের সরকারি কেন্দ্রীয় তথ্য সম্প্রচার প্রতিষ্ঠান যা ১৯৬২ সালে প্রতিষ্ঠিত হয়। ১৯৯০ ও ১৯৯২ সালে বেসরকারি রেডিও ও টেলিভিশন আগমনের পূর্ব পর্যন্ত এটি ছিল তুরস্কের একমাত্র বেতার ও টিভি সম্প্রচার কেন্দ্র। বর্তমানে যুক্তরাষ্ট্র, মধ্যপ্রাচ্য, ইউরোপ সহ বিশ্বের বহু দেশে এর সম্প্রচার কার্যক্রম চালু আছে।
মাইক্রোসফট পাওয়ারপয়েন্ট

মাইক্রোসফট পাওয়ারপয়েন্ট () মাইক্রোসফটের তৈরি একটি স্লাইড শো উপস্থাপনা প্রোগ্রাম। মাইক্রোসফট অফিস স্যুটের অংশ হিসাবে এটি চালু হয় ২২ মে, ১৯৯০।এ ধরনের প্রোগ্ৰাম বা ওয়ার্ড প্রসেসর এর ফাইল কে প্রেজেন্টেশন (Presentation) বলা হয়।
ডেনিশ অস্টিন ও থমাস রুডকিন মাকিন্টোশ পিসির জন্য প্রথম একটি উপস্থাপনা প্রোগ্রাম তৈরি করেন, ফরথট ইঙ্ক কম্পানির হয়ে। ১৯৮৭ সালে ট্রেডমার্কজনিত কারণে এর পুনঃনামকরন করা হয় "পাওয়ারপয়েন্ট", নামটির ধারণা দেন রবার্ট গাস্কিন্স একই বছরের আগস্ট মাসে মাইক্রোসফট এটি ১৪ মিলিয়ন ডলারে কিনে নেয়। (বর্তমান বাজারমুল্যে ২৯.১ মিলিয়ন ডলার), এবং মাইক্রোসফটের প্রথম গ্রাফিকাল ব্যবসায়ী ইউনিট যাত্রা শুরু করে এবং সফটওয়্যারটির আরও উন্নতি শাধন করে। ২২ মে ১৯৯০, পাওয়ারপয়েন্ট আনুষ্ঠানিক যাত্রা শুরু করে, একই দিনে মাইক্রোসফট উইন্ডোজ ৩.০ মুক্তি দেয়।
মাইক্রোসফট পাওয়ার পয়েন্ট একটি প্রেজেন্টেশন প্রোগ্রাম। যেটা শিক্ষা, প্রশিক্ষণ, উপস্থাপনা ও প্রচারমাধ্যম থেকে শুরু করে সকল প্রকার দাপ্তরিক কাজে ব্যবহৃত হয়। কম্পিউটারে মাইক্রোসফট অফিস প্রোগ্রামটি ওপেন করলেই এই পাওয়ার পয়েন্ট অপশনের দেখা মিলবে। "MS Word" এর প্রতিটি ফাইলকে যেমন "Document" বলা হয়, তেমনি পাওয়ার পয়েন্টের ফাইল "Presentation" নামে পরিচিতি পাবে। তাছাড়া "MS Word" এ যেমন Page থাকে, পাওয়ার পয়েন্ট ঠিক তেমনি "Slide" থাকে। একটি স্লাইডে লেখা শেষ হলে "Ctrl+M" টিপলে পরবর্তী স্লাইড নেয়া যাবে। প্রতিটি স্লাইডের সাধারণ মাপ হচ্ছে ৩৫mm. 
পাওয়ার পয়েন্টের প্রতিটি স্লাইডে বাক্সের আকারে দুটি অংশের দেখা মিলবে। উপরেরটিতে "Click to add title" লেখা থাকে, এখানে প্রয়োজনীয় বিষয়বস্তুর শিরোনাম বা হেডলাইন লিখতে হয়। সেক্ষেত্রে অবশ্যই বড় আকারে আকর্ষণীয় ফন্টে শিরোনাম লিখতে হবে। আর নিচের অংশে লেখা থাকে "Click to add subtitle", এখানে বিষয়বস্তুর সংক্ষিপ্ত বর্ণনা প্যারাগ্রাফ আকারে বা বুলেট পয়েন্টের আকারে লিখতে হয় অথবা ছবি সংযোজন করতে হয়। প্রয়োজনভেদে এই অংশে শর্ট ভিডিও ক্লিপ অথবা অডিও ফাইল যোগ করা যায়। সেভ করার জন্যে প্রতিবার "Ctrl+S" টিপতে হবে।
পাওয়ার পয়েন্টের Ribbon অংশে কয়েকটি প্রয়োজনীয় অপশন রয়েছে। যথা-
প্রেজেন্টেশন তৈরির সমস্ত কাজটি শেষ হবার পর ধাপে ধাপে পরবর্তী স্লাইড দেখার জন্যে Right navigation key টিপতে হবে। অথবা কীবোর্ডের F5 টিপলে Auto slide show শুরু হবে, শেষ হলে Esc টিপতে হবে। 
আনুষ্ঠানিকভাবে পাওয়ার পয়েন্ট প্রদর্শনের জন্যে কম্পিউটারের সাথে নিরবিচ্ছিন্ন বিদ্যুৎ সংযোগ, প্রোজেক্টর, সাদা পর্দা এবং সাউন্ড সিস্টেমের প্রয়োজন হবে। তার পাশাপাশি একজন দক্ষ বক্তা-যার সরস সাবলীল ও নির্ভীক বাচনভঙ্গি এবং উপস্থাপনা সবার দৃষ্টি আকর্ষণ করবে।
কোতোয়ালী থানা, খুলনা

খুলনা কোতয়ালী থানা খুলনা জেলা সদরে অবস্থিত খুলনা মেট্রোপলিটন পুলিশের থানা যা স্থানীয়ভাবে খুলনা সদর নামে পরিচিত। এটি খুলনা জেলার সব থেকে ঘনজনবসতিপূর্ণ এলাকা।
খুলনা কোতয়ালী এ অবস্থিত। এই থানার আয়তন ৯ দশমিক ৪৫ বর্গ কিলোমিটার।
১৯৯১ সালের আদমশুমারী অনুযায়ী খুলনা কোতয়ালী থানার জনসংখ্যা ছিলো ১৯১,৯১০ জন যার মধ্যে ১১১,৭২৫ জনের বয়স ১৮ বছরের ঊর্ধ্বে। ২০০১ সালের শুমারীতে এই থানার জনসংখ্যা ২৫০,৬৫১ জন এবং ২০১১ সালের শুমারীতে ২২৪,৪৪৪ জন।
শিবসা নদী

শিবসা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ১৫১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিবসা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৮। নদীটি খুলনা জেলার পাইকগাছা উপজেলা, দাকোপ উপজেলা এবং কয়রা উপজেলার মাঝে অবস্থিত।
শিবসা নদীটি খুলনা জেলার পাইকগাছা উপজেলার লস্কর ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার খুলনা রেঞ্জ ইউনিয়ন এলাকায় প্রবহমান পশুর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে।নদীটি জোয়ার ভাটার প্রভাবে প্রভাবিত। এই নদীর অধিকাংশ অংশ উপকূলীয় বনভূমি সুন্দরবনের মধ্য দিয়ে প্রবাহিত হয়েছে। এ নদীর কিছু অংশ বাংলাদেশ-ভারত প্রটোকল রুটের অন্তর্গত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।
বেতনা নদী

বেতনা নদী বা বেতনা-কোদালিয়া নদী বাংলাদেশ-ভারতের একটি আন্তঃসীমান্ত নদী।। এই নদী ঝিনাইদহ, যশোর ও সাতক্ষীরা জেলার মধ্য দিয়ে প্রবাহিত। নদীটির দৈর্ঘ্য ১৯১ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতনা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৪।
এই নদীর উৎপত্তি ভৈরব নদের শাখা হিসেবে ঝিনাইদহ জেলার মহেশপুরে; কিন্তু এই উৎসমুখ এখন বিচ্ছিন্ন। মহেশপুরে কতগুলো বিল থেকে পানি নিয়ে এই নদী ভারতে প্রবেশ করেছে। আবার যশোর জেলার শারশা উপজেলায় পুনরায় বাংলাদেশে প্রবেশ করে নাভারন হয়ে সাতক্ষীরা জেলায় প্রবেশ করেছে। ভারত-বাংলাদেশ সীমান্তে এই নদীর অপর নাম কোদালিয়া। এই নদী সাতক্ষীরা জেলায় মরিচ্চাপ নদীর সাথে মিলে খোলপেটুয়া নদী নাম ধারণ করেছে। এর পরে নদীটি কালিয়া নদী নামে পরিচিত। কালিয়া নদীর শাখা নদীর নাম দালুয়া নদী। বেতনা নদী সুন্দরবন অংশে অর্পণগাছিয়া নদী নামে পরিচিত। অতঃপর এই একই নদী মালঞ্চ নামে পরিচিত হয়ে বঙ্গোপসাগরে মিলিত হয়েছে।
পশুর নদী

পশুর নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ১৪২ কিলোমিটার, প্রস্থ 460 মিটার থেকে ২.৫ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পশুর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫১। এটি গঙ্গা জলপ্রবাহের একটি ধারা। এটি খুলনা জেলা এবং বাগেরহাট জেলার মাঝে অবস্থিত। এটি মূলত জোয়ার ভাটার পানি বহন করে। এটি সুন্দরবন এর কাছে কুংগা নদীর সাথে মিলিত হয়েছে এবং বঙ্গোপসাগরের কাছে কুঙ্গা নদী নামে পরিচিত। এটি বাংলাদেশে গভীরতম নদীর মধ্যে উল্লেখযোগ্য।
পশুর নদীটি খুলনা জেলার বটিয়াঘাটা উপজেলার আমিরপুর ইউনিয়নে প্রবহমান ভৈরব নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার মংলা উপজেলার চাঁদপাই ইউনিয়ন পর্যন্ত প্রবাহিত হয়ে দুবলার চরের পূর্ব দিক দিয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ থাকে এবং ছোটবড় নৌযান চলাচল করে। নদীটির উজানের তুলনায় ভাটির দিক অধিক প্রশস্ত। নদীটি জোয়ার ভাটার প্রভাবে প্রভাবিত।
কুর্দি জাতি

কুর্দি জাতি (কুর্দি ভাষাکورد "Kurd") মধ্য প্রাচ্যের একটি নৃতাত্ত্বিক জনগোষ্ঠী। কুর্দিস্তান বলে পরিচিত অঞ্চলে এরা বসবাস করে। কুর্দিস্তান অঞ্চল ইরান, ইরাক, সিরিয়া ও তুরস্কজুড়ে বিস্তৃত। কুর্দিরা ইরানি জাতির অংশ। তাদের ভাষা কুর্দি ভাষা। এটি ইরানি ভাষার শাখা উত্তর পশ্চিম ইরানি ভাষার অংশ।
মক্রান অঞ্চলে পীরশহর ও বিজরের দুটি শহর অন্তর্ভুক্ত রয়েছে।
কুর্দিদের সংখ্যা প্রায় ৩ কোটি। অধিকাংশ কুর্দিদের আবাস পশ্চিম এশিয়ায়। কুর্দিস্তানের বাইরে পশ্চিম তুরস্কে কুর্দিদের উল্লেখযোগ্য সংখ্যক উপস্থিতি রয়েছে। ইরাকের স্বায়ত্ত্বশাসিত কুর্দিস্তানে কুর্দিরা সংখ্যাগরিষ্ঠ জনগোষ্ঠী। প্রতিবেশী তুরস্ক, সিরিয়া ও ইরানে কুর্দিরা সংখ্যালঘু। এসব অঞ্চলে কুর্দি জাতীয়তাবাদীরা স্বায়ত্ত্বশাসনের জন্য আন্দোলন করছে।
মুলতান

মুলতান (; ) পাকিস্তানের পাঞ্জাব প্রদেশের একটি শহর। জনসংখ্যার দিক থেকে এটি পাকিস্তানের ৭ম বৃহত্তম শহর যার আয়তন প্রায় ১৩৩ বর্গ কিলোমিটার। এই শহরটি চেনাব নদীর তীরে অবস্থিত এবং দক্ষিণ পাঞ্জাবের প্রধান সাংস্কৃতিক ও অর্থনৈতিক কেন্দ্র।
মুলতানের ব্যুৎপত্তি অতিপ্রাচীনকাল পর্যন্ত পৌঁছেছে। প্রাচীন শহরটি খ্যাতনামা মুলতান সূর্য মন্দিরের এলাকায় ছিল এবং ম্যালিয়ান অভিযানের সময় আলেকজান্ডার দ্য গ্রেট তা অবরোধ করেছিলেন। মুলতান মধ্যযুগীয় ইসলামী ভারতের অন্যতম গুরুত্বপূর্ণ বাণিজ্য কেন্দ্র ছিল, এবং একাদশ ও দ্বাদশ শতাব্দীতে একাধিক সুফি সাধকের আগমন ঘটে এই শহরে, যার ফলে একে সুফিদের শহর, সন্ন্যাসীদের শহর, মাদিনাত-উল-আউলিয়া প্রভৃতি নামে পরিচিত ছিল। নিকটবর্তী শহর উচ সহ এটি সুফি-আউলিয়াদের মাজারের জন্য বিখ্যাত।
মুলতানের চারপাশের অঞ্চলটি সিন্ধু সভ্যতার প্রাথমিক হরপ্পা যুগের বেশ কয়েকটি প্রত্নতাত্ত্বিক স্থানের আবাসস্থল। এই স্থানগুলো খ্রিস্টপূর্ব ৩০০০ থেকে ২৮০০ সময়কালের। হিন্দু ধর্মগ্রন্থ অনুসারে, মুলতান প্রতিষ্ঠা করেছিলেন মহর্ষি কশ্যপ। এসব ধর্মগ্রন্থ আরও উল্লেখ করে যে মুলতান ত্রিগর্ত রাজ্যেথ রাজধানী ছিল। এই রাজ্যটি কুরুক্ষেত্র যুদ্ধে কটোচ রাজবংশের শাসনাধীন ছিল, যা হিন্দু মহাকাব্য "মহাভারত"-এর একটি কেন্দ্রীয় অংশ। গ্রিক নৌপ্রধান স্কাইল্যাক্স খ্রিস্টপূর্ব ৫১৫ সালে এই অঞ্চল পরিদর্শন করেন। গ্রিক ঐতিহাসিক হিরোডোটাস খ্রিস্টপূর্ব ৪০০ সালে মুলতানের উল্লেখ করেছেন।
মুলতানের নগর টাইপোলজি দক্ষিণ এশিয়ার অন্যান্য প্রাচীন শহরগুলির মতো একই ধরনের, যেমন পেশোয়ার, লাহোর এবং দিল্লি - এগুলি সবই একটি প্রধান নদীর তীরে প্রতিষ্ঠিত হয়েছিল এবং এতে একটি পুরানো প্রাচীরের শহরও ছিল, পাশাপাশি একটি রাজকীয় শহরও ছিল। এই শহরগুলির বিপরীতে, মুলতান তার রাজকীয় দুর্গটি হারিয়েছে, কারণ এটি ১৮৪৮ সালে ব্রিটিশরা ব্যাপকভাবে ধ্বংস করে দিয়েছিল, যা এই শহরের শহুরে কাঠামোকে নেতিবাচকভাবে প্রভাবিত করেছিল। মুলতানের পুরাতন আশেপাশের বাড়িগুলি নগরীর কঠোর জলবায়ুর বিরুদ্ধে গোপনীয়তা এবং প্রতিরক্ষা সম্পর্কিত মুসলিম উদ্বেগের উদাহরণ হিসেবে দাড়িয়ে আছে।
মুলতান পাঞ্জাবে অবস্থিত এবং এর আয়তন ১৩৩ বর্গকিলোমিটার (৫১ বর্গ মাইল)। নিকটতম প্রধান শহরগুলি হল ডেরা গাজী খান এবং বাহাওয়ালপুর। মুলতান মধ্য পাকিস্তানের পাঁচটি নদী দ্বারা তৈরি একটি বাঁকিতে অবস্থিত। সতদ্রু নদীটি বাহাওয়ালপুর এবং চেনাব নদীটি মুজাফফরগড় থেকে একে পৃথক করে। শহরের চারপাশের অঞ্চলটি একটি সমতল, পলল সমভূমি যা লেবু জাতীয় ফল এবং আম উৎপাদনের জন্য ব্যবহৃত হয়।
কোপেন জলবায়ু শ্রেণিবিন্যাস (বিডাব্লিউএইচ) অনুযায়ী মুলতান একটি শুষ্ক জলবায়ু বৈশিষ্ট্যযুক্ত, যেখানে গ্রীষ্মকালে খুব গরম এবং শীতকালে খুব ঠাণ্ডা পড়ে। এখানকার গড় বার্ষিক বৃষ্টিপাত ১৮৬ মিলিমিটার (৭.৩ ইঞ্চি)। মুলতান পাকিস্তানের উষ্ণ আবহাওয়ার জন্য পরিচিত। সর্বোচ্চ রেকর্ডকৃত তাপমাত্রা হল প্রায় ৫২° সেলিসিয়াস (১২৬ ° ফারেনহাইট) এবং সর্বনিম্ন রেকর্ডকৃত তাপমাত্রা প্রায় −১° সেলসিয়াস (৩০° ফারেনহাইট)।
১৯৯৮ সালের আদম শুমারিতে মুলতান শহরের জনসংখ্যা ছিল ১,১৯৭,৩৮৪ জন। ২০১৭ সালের আদম শুমারি অনুসারে মুলতানের জনসংখ্যা বেড়েছে ১,৮৭১,৮৩৪ জনে।
যে প্রশাসক সরকারী কর্মচারী হিসেবে দায়িত্বপালন করে তাকে নাজিম (মেয়র) বলে। মুলতান জেলা ৩,৭২২ বর্গকিলোমিটার এলাকা জুড়ে বিস্তৃত এবং চারটি তহসিল নিয়ে গঠিত: মুলতান সিটি, মুলতান সদর, শুজাবাদ ও জালালপুর পীরওয়ালা। ২০১৫ সালে এটিকে পূর্ণগঠিত করে শহুরে জেলায় রুপান্তর করা হয়, যা ৬টি শহরে বিভক্ত; বোসান, শাহ রুকন ই আলম, মুমতাজাবাদ, শের শাহ, শুজাবাদ, জালালপুর পীরওয়ালা।